Systurnar Edda og Herdís eiga og reka gistiheimilis Pink Turtle Guest House á Balí í Indónesíu . Á gistiheimilinu er boðið upp á jógatíma og brimbrettaskóla . Sagan af því hvernig tvær systur frá Íslandi fóru frá öllu því sem þær þekktu vel er einstök en upphaflega fór Edda ein út til Indónesíu , lands sem hvorug þeirra hafði komið til . Edda hafði lengi unnið í tískubransanum um allan heim en Herdís í hótelgeiranum . Þær eru enn búsettar hér á Íslandi en ferðast reglulega á milli og hafa gert síðastliðið eitt og hálft ár . Edda segir langtímaplanið vera að flytja alfarið til Balí og reka gistiheimilið . Gistiheimilið er á Kedungu-ströndinni sem er í um 15 mínútna fjarlægð frá borginni Canggu . Systurnar eru ævintýragjarnar . Ljósmynd / Aðsend Hvernig enduðu systur frá Íslandi á því að reka gistiheimili , jógastúdíó og brimbrettaskóla á Balí ? „ Ég fór rétt á undan Herdísi til Balí og vissi ekkert hvað ég var að fara í . Var búin að bóka fallegt hús til að gista í fyrstu dagana . Strax fyrsta kvöldið byrjar ævintýrið , sem var einmitt það sem hún var búin að biðja um . Ég var búin að fá bílstjóra að sækja mig upp á völl og skutla mér í húsið . Hann furðaði sig á heimilisfanginu og svo loks fundum við húsið í miðjum hrísgrjónakri um miðja nótt . Leigusalinn gleymdi að skilja eftir lykla og upplýsingar . Við bílstjórinn brutumst loks inn í húsið sem var grútskítugt og ég endaði á því að sofa á gólfinu örmagna eftir langt ferðlag . Næsta dag kom bílstjórinn minn Dewa með tvo litla fiska í poka því honum fannst svo sorglegt að ég væri að ferðast ein , svona er Balí full af ást . Gistihúsið fékk nafn sitt eftir bleikum ströndum Balí . Ljósmynd / Aðsend Eftir einn dag þar ákvað ég að færa mig um set . Við fiskarnir fórum í leit að nýju heimili og fundum jógakennaranám í miðjum frumskóginum í Tabanan . Þetta jóga heitir Watukaru og er fornt indónesískt jóga kennt við Watukaru-eldfjallið . Það einblínir á að opna orkustöðvarnar með hugleiðslu og innri styrk . Á leiðinni upp eftir hugsaði ég með „ hvert er ég eiginlega komin , ekkert nema frumskógar og endalausir hrísgrjónaakrar inni á milli “ . Ég var komin inn í fallegasta umhverfi sem ég hef séð . Þarna eignaðist ég mína fyrstu fjölskyldu á Balí og nafnabótina Wyan . Edda og Herdís hafa notið mikils stuðnings innfæddra á Balí . Ljósmynd / Aðsend Svo kom Herdís og við ferðuðumst eins mikið og við gátum . Fórum t.d. til Gili-eyjanna , Lombok , Nusa Penida , Lembokan alla leið til Sumbawa . Við eyddum góðum tíma á hverri eyju og einblíndum á að eyða okkar tíma með innfæddum . Þar fengum við ómetanlega upplifun og sökktum okkur í menningu innfæddra . Við fundum báðar fljótlega að í þessu fallega landi átti hjartað okkar heima . En vorum ekki búnar átta okkur á því hvert þetta ævintýri myndi leiða okkur . Við leituðum uppi bleikar strendur , syntum með skjaldbökum , lærðum á brimbretti , slösuðum okkur á kóral , vorum næstum bitnar af snákum , keyrðum næstum á geitur , hunda , hænur og apa . Vespur eru aðal ferðamáti innfæddra , sem og þeirra Eddu og Herdísar . Ljósmynd / Aðsend Við leigðum okkur hús í Magati sem er ekki svo langt frá Tabanan þar sem jógaskólinn er . Þá var prinsinn , sonur minn sem er tveggja ára , kominn út til okkar . Vöknuðum alla morgna klukkan sex við bjölluhljóma og söng frá innfæddum á þessum ólýsanlega fallega stað . Einn morguninn eftir ég var búin að skúra pallinn poppaði upp á Facebook hjá mér gistihús til sölu . Við ákváðum í gamni að skoða staðinn því við vorum búnar að vera grínast með það alla ferðina hvernig við myndum hafa okkar stað . Þremur dögum seinna áttum við allt í einu 6 herbergja gistihús með risastórum garði . Þá var ekkert annað í stöðunni en að koma þessu af stað áður en við færum aftur til Íslands . “ Systurnar unnu hörðum höndum við að koma gistihúsinu í stand . Ljósmynd / Aðsend Hvar er gistiheimilið og hvernig komuð þið því í stand ? „ Gistihúsið er rétt hjá Kedungu-ströndinni . Við brettum upp ermar eins og sannir Íslendingar og gerðum allt sjálfar . Innfæddum fannst þetta stórkostlegt að sjá tvær konur með barn að mála laga og bæta . Þar er venjulegt að fá starfsfólk til sín í svona verkefni og hvað þá að konur taki að sér svona vinnu . Gistihúsið var í rúst og garðurinn ekki til , heldur stóð auð lóð fyrir framan . Við fórum í það finna efni og allt sem til þurfti í þetta verkefni en það er hægara sagt en gert . Allt tekur langan tíma og ekki er hægt að skreppa í venjulega búð og kaupa allt sem þarf . Ekki kunna allir heldur ensku . Ein búðin selur bara hrísgrjón og bleika Disney-plastskápa og ekkert annað . Það var þvílík reynsla að finna allt og koma þessu af stað . Eftir nokkurra mánaða ferðalag var ekki mikill peningur eftir í veskinu svo við urðum í byrjun að gera allt sjálfar með hjálp frá fjölskyldu . Eftir blóð svita og tár ( nákvæmlega eins og það á að vera ) erum við komnar með sætt gistihús sem heitir Pink Turtle . “ Á gistiheimilinu . Ljósmynd / Aðsend Hvaðan kemur nafnið og hvað bjóðið þið upp á ? „ Nafnið er fengið eftir ævintýrin okkar . Bleika ströndin sem var svo ekki bleik og húðflúrið sem við fengum okkur saman . Þetta ferðalag leiddi okkur að þessu ævintýralegu nýja lífi þar sem við erum komnar með þetta fallega gistihús sem býður upp á jógatíma og brimbrettaskóla og við erum líka í samstarfi við innfædda húðflúrsmeistara . Við tökum að okkur að hanna ferðir í kringum Indónesíu og vinnum þær í samstarfi með innfæddu fjölskyldunni okkar . Öll okkar þjónusta eru unnin út frá okkar eigin reynslu . Við erum spenntar að sjá hvað framtíðin ber í skauti sér og hlökkum við og fiskarnir tveir til að bjóða ykkur velkomin . “ Á gistiheimilinu er boðið upp á jógatíma . Ljósmynd / Aðsend